Kungiyoyi da hukumomi masu zaman kansu sunyi kira a saki Malam [H] | Harkar Musulunci
Gida Labarai Kungiyoyi da hukumomi masu zaman kansu sunyi kira a saki Malam
Kungiyoyi da hukumomi masu zaman kansu sunyi kira a saki Malam [H]
Wasu daga cikin kungiyoyi da hukumomi masu zaman kansu a ciki da wajen Nigeria sun jaddada kira ga gwamnatin Nigeria data gaggauta sakin Fursunoni wadanda laifukan su bai kai ya kawo ba, da masu lalura ta musamman da tsofaffi, kamar jagoran Harkar Musulunci a Nigeria Sayyid Ibrahim Zakzaky da mai dakin sa Malama Zeenah.
Daga cikin irin wadan nan kungiyoyin da suka yi wannan kiran a wannan lokacin na barkewar annobar Covid-19 akwai kungiyar na ta “Inititive For Conciliation And Right protection” wadda keda mazauni a birnin Abuja babban birnin tarayyar Nigeria.
Kungiyar tayi kira ga daukakin al’umma dasu yi amfani da shawarwarin masana da manyan likitoci don ganin wannan annobar bata yadu ba, sannan ta bada shawarar rage cinkoso a gidajen kaso na fadin kasar.
Haka nan kuma wasu hukumomi da kungiyoyi masu zaman kansu a sauran kasashe daban daban na duniya sun rinka nuna damuwar su game da halin da Sayyid Zakzaky da mai dakin sa ke ciki a irin wannan lokacin, duba da yadda suke fama da jinya da kuma yawan shekaru.
Baya labarinSayyid Muhammad ya bayyana damuwa game da yanayin mahaifan sa bayan hatsaniyar kurkukun Kaduna
Gaba labarinDauri a makyankyasar kwayoyin cuta – Sayyid Muhammad Zakzaky